section_heading: Politička teorija
paragraph_text: Djelo Defensor pacis iz 1324. godine, napisao je Marsilije za potrebe Ludovika IV. Bavarskog: vladara koji je bio od njemačkih knezova izabran za cara, ali kojega papa Ivan XXII. nije htio okruniti. Godine 1323. godine Ludovik IV. je poslao snažnu vojsku da pomogne zaštiti Milansko Vojvodstvo od prijetnji Francuske i Napulja - zaštitnika Papinske Države. Papa Ivan XXII. je na to ekskomunicirao Ludovika IV. i zatražio da se odrekne carske krune, kako bi njemački knezovi mogli za cara izabrati nekog boljeg katolika. U djelu Defensor pacis, Marsilije je nastojao dokazati neovisnost ustanove Svetog Rimskog Carstva od papinstva, te je napadao pape za uzurpaciju prerogativa koji pripadaju caru.